I januar 2025 kom Israel og Hamas til enighet om en ny våpenhvile. Våpenhvilen er planlagt å starte søndag 19. januar 2025 med at Hamas frigir tre gisler, deretter tre til fire hver uke. Første fase strekker seg over 42 dager, hvor Hamas har gått med på å frigi 33 gisler, barn, kvinner (inkludert soldater) og menn over 50 år. Israel frigir et gitt antall palestinske fanger for hver frigitte gissel, blant annet 30 for hver kvinne, 50 for hver kvinnelige soldat. Nødhjelpsforsyninger økes til 600 lastebiler pr dag, sårede evakueres til behandling utenlands og flyktninger får bevegelsesfrihet på Gaza. Forhandlinger om andre fase begynner 16 dager inn i den første, gir frigivelse av ytterligere gisler mot palestinske fanger og Israel trekker seg ut av Gaza (egen status for Philadelphi- og Netzarim-korridorene og en 700 meter bred buffersone inne på palestinsk territorium). Tredje fase er uavklart, men vil innebære utveksling av avdøde og planer for gjenoppbygging.